গ্রামে একজনের ঘর বানাতে এগিয়ে আসে আর এক জন। কারো বাড়িতে অতিথি এলে রান্নায় হাত লাগায় আশেপাশের অন্যান্য মহিলারা।তিন বছরের নিরজ তামাং দৌড়ে বেড়ায় গ্রামের এপ্রান্ত থেকে ওপ্রান্ত এবাড়ি থেকে ওবাড়ি কোনও গণ্ডি ছাড়াই। সবাই সবার বন্ধু, সবাই সবার আত্মীয়। নিজেদের মধ্যে এই মানবিক বাঁধনই সিলারির প্রতিটি মানুষের কাছে সঞ্জীবনী। গ্রামের ঠিক মাঝখানে পাহাড়ের বুক ফুঁড়ে উঠে আসে ক্ষীণ জলধারা। এখানে বসবাসকারী সমস্ত প্রানের একমাত্র জলের উৎস। যেটা কোনও একসময় এলাকার জন্য যথেষ্ট ছিল কিন্তু এখন একালে ‘Tourist’ দের দৌলতে আর প্রয়োজন মেটে না।